
Ministru kabineta rīkojums Nr. 450
Rīgā 2025. gada 22. jūlijā (prot. Nr. 29 79. §)
Par nekustamā īpašuma Mežāres pagastā, Jēkabpils novadā, atsavināšanu valsts aizsardzības vajadzībām
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt nekustamo īpašumu "Meteņu ceļš" (nekustamā īpašuma kadastra Nr. 5676 508 0003) – inženierbūvi (ceļu) "Metenis" (būves kadastra apzīmējums 5676 008 0182 005) – Mežāres pagastā, Jēkabpils novadā, kas nepieciešams valsts aizsardzības vajadzībām.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2025. gadam paredzētajiem līdzekļiem.

